paragraph_text: Kačkavalj je sir koji se pravi od ovčjeg mlijeka ili od mješavine ovčjeg i kravljeg mlijeka. Kora mu je glatka i elastična, koja postupno prelazi u tijesto. Stariji sirevi ispod kore imaju staklastu boju. Tijesto sira je boje slame i kompaktno je, bez rupa. Tijesto zrelog kačkavalja je uvijek natopljeno mašću i ima specifičnu strukturu, koja je rezultat specifičnog načina proizvodnje. Okus sira je slan i pikantan.